Díjat kapott a Helsinki Bizottság az emberi jogok és demokrácia magyarországi előmozdításáért
A szervezetet a norvég társszervezete díjazta az Andrej Szaharov Szabadság Díjjal.
Nemzetközi elismerésben részesül a Magyar Helsinki Bizottság, a Norwegian Helsinki Committee pénteken jelentette be, hogy Andrej Szaharov Szabadság Díjjal jutalmazza a társszervezetét.

Közép-Európában az elmúlt évek politikai fejleményei egyre inkább autoriter irányba mutatnak, az alapvető emberi jogok és a jogállamiság helyzete egyre kritikusabb, olvasható a Helsinki Facebook-posztjában. "A díjjal elismerjük azt a meghatározó munkát, amelyet a Magyar Helsinki Bizottság ma az emberi jogok és a demokrácia előmozdítása érdekében végez Magyarországon." így indokolt Bjørn Engesland, a Norvég Helsinki Bizottság főtitkára.

A díjátadó ünnepségre november 18-án kerül sor Oslóban.

Az Andrej Szaharov Szabadság Díjat 1980-ban alapította a Norvég Helsinki Bizottság (NHC), maga Andrej Szaharov hozzájárulásával.

Az első díjat 1984-ben a 77-es Charta nyerte el.
PArdavi Márta Magar Helsinki Bizottság Andrej Szaharov Szabadság díj